32001L0026
L 168/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2001/26/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 7 май 2001 година
за изменение на Директива 95/50/ЕО на Съвета относно единните процедури за проверка на автомобилния превоз на опасни товари
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 71 от него,
като взеха предвид предложението на Комисията (1),
като взеха предвид становището на Икономическия и социален комитет (2),
след консултиране с Комитета на регионите,
в съответствие с процедурата, предвидена в член 251 от Договора (3),
като имат предвид, че:
(1)
Директива 94/55/EО на Съвета от 21 ноември 1994 г. относно сближаване на законодателствата на държавите-членки по отношение на автомобилния превоз на опасни товари (4) установи единни правила за превоза на опасни товари в Общността.
(2)
Приложенията към Директива 95/50/EО на Съвета от 6 октомври 1995 г. относно единните процедури за проверка на автомобилния превоз на опасни товари (5) са свързани с приложенията към Директива 94/55/EО. Привеждането в съответствие с научно-техническия прогрес на приложенията към Директива 94/55/EО може да окаже влияние върху приложенията към Директива 95/50/EО.
(3)
Привеждането в съответствие с научно-техническия прогрес на приложенията към Директива 94/55/EО се прави посредством процедурата на съответния комитет.
(4)
Необходимо е да се осъществи бързо привеждане в съответствие с научно-техническия прогрес на приложенията към Директива 95/50/EО. За целта следва да се учреди комитет и за Директива 95/50/EО.
(5)
Мерките, необходими за прилагането на Директива 95/50/EО, следва да се приемат в съответствие с Решение 1999/468/EО на Съвета от 28 юни 1999 г., което формулира процедурите за упражняване на правомощията по прилагане, предоставени на Комисията (6).
(6)
Приложение I към Директива 95/50/EО следва да бъде изменено, за да се вземе под внимание Директива 1999/47/EО на Комисията от 21 май 1999 г. за привеждане в съответствие с техническия прогрес за втори път на Директива 94/55/EО на Съвета за сближаване на законодателствата на държавите-членки по отношение на автомобилния превоз на опасни товари (7).
(7)
Директива 95/50/EО следва да бъде съответно изменена,
ПРИЕХА НАСТОЯЩАТА ДИРЕКТИВА:
Член 1
Директива 95/50/EО се изменя, както следва:
1.
Добавят се следните членове:
„Член 9а
Измененията, необходими за привеждане в съответствие с научно-техническия прогрес на приложенията в областите, уредени с настоящата директива, и по-специално, за да се отчетат измененията на Директива 94/55/EО, се приемат в съответствие с процедурата, установена в член 9б.
Член 9б
1. Комисията се подпомага от Комитета по превоза на опасни товари, учреден съгласно член 9 от Директива 94/55/EО, наричан по-долу „Комитет“.
2. Когато се прави позоваване на настоящия параграф, се прилагат членове 5 и 7 от Решение 1999/468/EО (8), като се взимат предвид разпоредбите на член 8 от него.
Периодът, посочен в член 5, параграф 6 от Решение 1999/468/EО, се фиксира на три месеца.
3. Комитетът приема свой процедурен правилник.
2.
Приложение I се изменя, както следва:
а)
в точка 13 „Брутна маса на опасните товари за транспортна единица“ се заменя с „Общо количество на опасните товари за транспортна единица“;
б)
в точка 15 „акумулатор на контейнери“ се заменя с „акумулаторно превозно средство“;
в)
в точка 32 „Комплект инструменти за временни поправки“ се заменя с „Една ръчна лампа за всеки член от екипажа на превозното средство“;
г)
в точка 34 „Две сигнални светлини с оранжев цвят“ се заменя с „Два самостоятелно стоящи предупредителни знака“;
д)
в точка 36 „Екипировка на водача на превозното средство за лична защита“ се заменя с „Подходяща сигнална жилетка или сигнално облекло за всеки член от екипажа на превозното средство.“
Член 2
1. Държавите-членки въвеждат в сила законовите, подзаконовите и административните разпоредби, необходими, за да приведат законодателството си в съответствие с настоящата директива, най-късно до 23 декември 2001 г. Те незабавно информират за това Комисията.
Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
2. Държавите-членки съобщават на Комисията текстовете на основните разпоредби от националното си законодателство, които приемат в областта, уредена с настоящата директива.
Член 3
Настоящата директива влиза в сила от датата на публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 7 май 2001 година.